|  |
| --- |
| Mярка 7.2 „Инвестиции в създаването, подобряването или разширяването на всички видове малка по мащаби инфраструктура“ |
| Цели и обхват на мярката: |
| Мярката има следните специфични цели:1. Подобряване на средата на живот на територията на МИГ Белене-Никопол;2. Подобряване на достъпа до населените места от територията и осигуряване на базови услуги за населението;Обхват: По мярката се подпомагат проекти за подобряване на физическата среда и обхваща обектите и съоръженията за реализиране на услугите в сферата на образованието, здравеопазването и социалните грижи, науката и културата, водоснабдяването и канализацията, енергоснабдяването, телекомуникациите, транспорта, благоустройството, физическата култура, спорта и отдиха. Изпълнява се на територията на МИГ Белене-Никопол. |
| Допустими получатели: |
| 1. Община Белене; Община Никопол;2. Юридически лица с нестопанска цел за дейности, свързани със социалната и спортната инфраструктура и културния живот;3. Читалища за дейности, свързани с културния живот;4. ВиК оператори за дейности, свързани с доизграждане, без ново строителство на канализационната мрежа (в т.ч. и съоръжения за пречистване на отпадъчни води) в агломерации с под 2 000 е.ж. в селските райони |
| Допустими дейности: |
| Допустими дейности са: 1. Строителство, реконструкция и/или рехабилитация на нови и съществуващи общински пътища, улици, тротоари, и съоръженията и принадлежностите към тях;2. Изграждане, реконструкция и/или рехабилитация на водоснабдителни системи и съоръжения в агломерации с под 2 000 е.ж. в селските райони; инвестиции за доизграждане, без ново строителство на канализационната мрежа (в т.ч. и съоръжения за пречистване на отпадъчни води) в агломерации с под 2 000 е.ж. в селските райони;3. Изграждане и/или обновяване на площи, за широко обществено ползване, предназначени за трайно задоволяване на обществени потребности от общинско значение;4. Изграждане, реконструкция, ремонт, оборудване и/или обзавеждане на социална инфраструктура за предоставяне на услуги, които не са част от процеса на деинституционализация на деца или възрастни, включително транспортни средства;5. Реконструкция и/или ремонт на общински сгради, в които се предоставят обществени услуги, с цел подобряване на тяхната енергийна ефективност;6. Изграждане, реконструкция, ремонт, оборудване и/или обзавеждане на спортна инфраструктура;7. Изграждане, реконструкция, ремонт, реставрация, закупуване на оборудване и/или обзавеждане на обекти, свързани с културния живот, вкл. мобилни такива, вкл. и дейности по вертикалната планировка и подобряване на прилежащите пространства;8. Реконструкция, ремонт, оборудване и/или обзавеждане на общинска образователна инфраструктура с местно значение в селските райони.Не се подпомагат определени дейности, попадащи в обхвата на ОПРР съгласно приложение към Раздел 14.Дейности за строителство, реконструкция и/или рехабилитация на нови и съществуващи общински пътища, улици, тротоари и съоръжения, и принадлежностите към тях са допустими, ако са изградени или реконструирани ВиК системите, или не се предвижда да се изграждат или реконструират ВиК системи за период от седем години от датата на кандидатстване. Дейностите за реконструкция и/или рехабилитация на съществуващи общински пътища, и съоръженията, и принадлежностите към тях са допустими за подпомагане, ако са от указаните общински пътища в Решение № 236/13.04.2007 г. на Министерския съвет за утвърждаване списък на общинските пътища и ако в техническата документация е предвидено изграждането и полагането на подземни мрежи за широколентов интернет.Дейностите за изграждане, реконструкция и/или рехабилитация на водоснабдителни системи и съоръжения в агломерации с под 2 000 е.ж. в селските райони и дейности за доизграждане, без ново строителство на канализационната мрежа в агломерации с под 2 000 е.ж. в селските райони са допустими, ако съответстват на Плановете за управление на речните басейни. Дейностите за изграждане и/или реконструкция на водоснабдителни системи и съоръжения са допустими само на територията на общини с консолидирани ВиК оператори.Дейностите за доизграждане, без ново строителство на канализационна мрежа (в т.ч. и съоръжения за пречистване на отпадъчни води) в агломерации с под 2 000 е.ж. в селските райони са допустими, след като бъдат определени конкретните нужди в регионалните ПИП и ако е налице висока степен на изграденост на канализационната мрежа (между 90% и 100%) и/или отпадъчните води се заустват във водно тяло, определено за питейно-битово водоснабдяване или санитарно-охранителна зона, или е осигурено пречистване на отпадъчните води; имат необходимите разрешителни по ЗВ и/или за ползване на водния обект за заустване на отпадъчните води и се постигат целите, поставени в разрешението за заустване. Дейностите за доизграждане на канализационна мрежа са допустими ако е предвидено след доизграждането и тя да бъде свързана към съществуващата канализационна мрежа. |
| Допустими разходи: |
| а) Изграждането, включително отпускането на лизинг, или подобренията на недвижимо имущество;б) Закупуването или вземането на лизинг на нови машини и оборудване, обзавеждане до пазарната цена на актива;в) Общи разходи, свързани с изброените по-горе, например хонорари на архитекти, инженери и консултанти, хонорари, свързани с консултации относно екологичната и икономическата устойчивост;г) Нематериални инвестиции: придобиването или развитието на компютърен софтуер и придобиването на патенти, лицензи, авторски права, търговски марки.Разходите по т. „в“ не трябва да надхвърлят 12% от сумата на разходите по т. „а“, „б“ и „г“.Оперативните разходи, свързани с предоставянето на услугите са недопустими за подпомагане по мярката.Разходи различни от посочените в т. „б“, свързани с договора за лизинг, например марж на лизингодателя, разходи за рефинансиране на лихви, административни разходи и разходи за застраховка са недопустими за подпомагане по мярката.Недопустими са разходите съгласно чл. 21 от Наредба №22 от 14 декември 2015г. за прилагане на мярка 19.2 |
| Финансови параметри на проектите: |
| Минималният размер на общите допустими разходи за един проект е левовата равностойност на 100 000 евро. Максималният размер на общите допустими разходи за един проект е левовата равностойност на 200 000 евро. |
| Интензитет и размер на помощта: |
| Финансовата помощ за одобрени проекти е в размер За общини, ЮЛНЦ в обществена полза и читалища се предвижда 100% финансиране в случай, че не е налично генериране на приходи. 70% от общите допустими разходи за проекти извън горните случаи.Финансовата помощ за изграждане, реконструкция, ремонт, закупуване на оборудване и/или обзавеждане на обекти, свързани с културния живот за един кандидат не може да надхвърля левовата равностойност на 200 000 евро за един обект.Финансовата помощ за изграждане и/или обновяване на озеленените площи, за широко обществено ползване, предназначени за трайно задоволяване на обществени потребности от общинско значение за един кандидат не може да надхвърля левовата равностойност на 200 000 евро за един обект. |
| Размер на финансовата помощ: |
| Максималният размер на финансовата помощ за ЮЛНЦ или читалище, подали проекти в рамките на изпълнение на стратегията за ВОМР не може да надвишава 200 000 евро.Общата финансова помощ не може да надхвърля 200 000 евро за период от три последователни данъчни години.  |
| Критерии за оценка на проектите и тяхната тежест: |
| • Проекти, отговарящи на приоритетите и целите на Общински план за развитие за периода 2014-2020г. – 30 т.• Проекти, обхващащи територията на повече от едно или осигуряващи ползи за повече от едно населено място -20 т.• Проекти за подобряване на публична инфраструктура - 40 т.• Проекти, консултирани с местната общност -10 т. |
|  |